Decret 155/1988 sobre la denominació oficial del municipi de Rafelbunyol
<div align=justify>
L’Ajuntament de Rafelbuñol (Valencia), en sessió celebrada el dia 28 d'octubre de 1978, acordà de sol·licitar el canvi del nom actual del Municipi per la forma bilingüe Rafelbunyol en valencià i Rafelbuñol en castellà.

El Gabinet d’Ús del Valencià de la Conselleria de Cultura, Educació i Ciència, considera correcta en valencià la grafia de Rafelbunyol, i no s’escau cap informe per a la forma en castellà, Rafelbuñol, que és la denominació actual. 

La Llei de la Generalitat Valenciana 4/1983, de 23 de novembre, d’Ús i Ensenyament del Valencià, disposa en l’article 15.1 que correspon al Consell de la Generalitat Valenciana determinar els noms oficials dels Municipis de la Comunitat Valenciana.

En atenció d’aquests motius, vist l’expedient instruït per l’Ajuntament de Rafelbuñol (Valencia) per a l’alteració de la denominació actual per la forma bilingüe Rafelbunyol en valencià i Rafelbuñol en castellà, a proposta del Conseller d’Administració Pública, amb la deliberació prèvia del Govern Valencià, en la sessió celebrada el dia 11 d'octubre de 1988, 

Article únic

L’actual Municipi de Rafelbuñol, de la Província de Valencia, adoptarà la forma bilingüe per a la seua denominació Rafelbunyol en valencià i Rafelbuñol en castellà. Les referències que al nom antic haguessen realitzat els òrgans de l’Estat o d’altres Organismes públics es consideraran fetes, d’ara endavant, a la nova denominació.

Valencia, 11 d’octubre de 1988.

El president de la Generalitat Valenciana,

JOAN LERMA I BLASCO

El Conseller d’Administració Pública,

JOAQUIM AZAGRA I ROS

Decrets que regulen l'alteració dels topònims valencians
 Decret 74/1984, de regulació de l'alteració del nom dels municipis valencians
 Decret 58/1992, de regulació de l'alteració del nom dels municipis valencians

Enllaços relacionats amb el decret i el municipi

 Decret 144/2012 sobre el canvi de denominació oficial d’aquest mateix municipi, que passarà a ser exclusivament Rafelbunyol
 La publicació del decret al Diari Oficial de la Generalitat Valenciana, DOGV
 El municipi de Rafelbunyol a la Viquipèdia
 La pàgina web de l’Ajuntament de Rafelbunyol

Enllaços
 Llista dels municipis del País Valencià
 Llista dels municipis del País Valencià que han adaptat el topònim en valencià
 Llista dels municipis del País Valencià que tenen el topònim oficial diferent de la forma tradicional en valencià
 Llista dels decrets que oficialitzen els topònims en valencià
 Llista de l'Acadèmia Valenciana de la Llengua dels municipis valencians
 Pàgina Eines de Llengua de la Coordinadora de Dinamització Lingüística del País Valencià sobre els canvis de denominació dels municipis del País Valencià
 Llei d’ús i ensenyament del valencià
 Pàgina web del Diari Oficial de la Comunitat Valenciana, DOCV, que quan es va publicar aquest decret era el Diari Oficial de la Generalitat Valenciana, DOGV
 

Dret lingüístic
Dret valencià
Toponímia del País Valencià
1988